मडुए की रोटी मडुए के आटे से बनती है. यह एक स्थानीय अनाज है और इसमें बहुत ज्यादा फाइबर होता है. स्वादिष्ट होने के साथ ही यह स्वास्थ्यवर्धक भी होती है. मडुए की रोटी भुरे रंग की बनती है. मडुए का दाना गहरे लाल या भुरे रंग का होता है और यह सरसों के दाने से भी छोटा होता है. मडुए की रोटी को घी, दूध या भांग व तिल की चटनी के साथ परोसा जाता है. कई बार पूरी तरह से मडुए की रोटी के अलावा इसे गेंहू की रोटी के अंदर भरकर भी बनाया जाता है. ऐसी रोटी को लोहोटु रोटी कहा जाता है.